สวัสดีค่ะเมื่อสามวันที่ผ่านเล่นกับแมวแถวหอค่ะ แล้วเผลอไปลูบท้องแมวโดนแมวข่วนที่นิ้วมือค่ะ ไม่มีแผลไม่มีรอยถลอก เลือดไม่ออกไม่ซึมแต่อย่างใด ล้างสบู่ก็ไม่แสบมีแต่รอยแดงไม่นานก็หายค่ะ อยากทราบว่าควรฉีดวัคซีนไหมคะ
สวัสดีค่ะ ในกรณีของคือ ไม่มีบาดแผลที่มีเลือดออกหรือรอยอะไรชัดเจนค่ะ เข้าได้กับประเภทที่หนึ่งค่ะ ไม่มีความจำเป็นที่จะต้องฉีดวัคซีนค่ะแต่ถ้ามีโอกาสที่จะสัมผัสกับแมวหรือสุนัขและเสี่ยงต่อการถูกน้ำลายแนะนำให้ฉีดเป็นแบบ ก่อนถูกกัดค่ะจะฉีดทั้งหมด สามเข็มค่ะ 0,3,21 หรือ 28 ค่ะ ก็จะได้มีภูมิค่ะ และถ้าถูกกัดก็ไม่มีความจำเป็นต้องฉีดอิมูโนกอบบูลินค่ะ ซึ่งหายากและมีราคาแพงค่ะ